sukhrobnurali/uzbek-legal-corpus huggingface dataset:
NORMATIV-HUQUQIY HUJJATNI DAVLAT REESTRIDAN ChIQARISh TOʻGʻRISIDA
(order, 2008-06-10)

Oʻzbekiston Respublikasi Adliya vazirligiga Davlat reyestridan chiqarish uchun taqdim etilgan normativ-huquqiy hujjatni huquqiy ekspertiza qilish natijasi boʻyicha 2008-yil 2-iyundagi xulosaga hamda Oʻzbekiston Respublikasi Vazirlar Mahkamasining “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida” 1997-yil 9-oktabrdagi 469-son va “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi 2000-yil 19-maydagi 197-son qarorlariga muvofiq, shuningdek, Oʻzbekiston Respublikasi Ichki ishlar vazirligining 2008-yil 28-apreldagi 33/383-son va 2008-yil 16-maydagi 33/464-son xatlarini inobatga olgan holda, buyuraman: 1. Oʻzbekiston Respublikasi Ichki ishlar vazirligi tomonidan 1998-yil 27-avgustda tasdiqlangan va Oʻzbekiston Respublikasi Adliya vazirligi tomonidan 1998-yil 16-noyabrda 537-son bilan davlat roʻyxatidan oʻtkazilgan “Oʻzbekiston Respublikasi Ichki ishlar vazirligi sanitariya militsiyasining ixtisoslashtirilgan boʻlinmalari toʻgʻrisidagi nizom” Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilsin va bu haqda mazkur Davlat reyestriga tegishli yozuv kiritilsin. 2. Oʻzbekiston Respublikasi Ichki ishlar vazirligiga mazkur hujjatni Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (B. Xasanov) ushbu normativ-huquqiy hujjatni Davlat reyestridan chiqarilganligini barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (A. Inanbabayev) ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning ijrosini nazorat qilish vazir oʻrinbosari E. Kanyazov zimmasiga yuklansin.
“OʻZOZIQOVQATTAʼMINOT” DAK TOMONIDAN IMPORT BOʻYIChA XARID QILINADIGAN IJTIMOIY MUHIM AYRIM TURDAGI OZIQ-OVQAT TOVARLARIGA ChEKLANGAN ChAKANA NARXLARNI BELGILASh TARTIBI TOʻGʻRISIDAGI NIZOMNI TASDIQLASh HAQIDA”GI QARORINI OʻZ KUChINI YOʻQOTGAN DEB TOPISh TOʻGʻRISIDA
(resolution, 2008-06-10)

Oʻzbekiston Respublikasi Vazirlar Mahkamasining 2000-yil 14-avgustdagi “Ijtimoiy muhim oziq-ovqat tovarlarini import qilish va sotishni tartibga solish chora-tadbirlari toʻgʻrisida”gi 317-sonli qarori oʻz kuchini yoʻqotganligi munosabati bilan qaror qilamiz: 1. Oʻzbekiston Respublikasi Moliya vazirligi va Monopoliyadan chiqarish va raqobatni rivojlantirish davlat qoʻmitasi tomonidan 2000-yil 1-noyabrda 119, 12-3/51-313-son bilan tasdiqlangan “Oʻzoziqovqattaʼminot” DAK tomonidan import boʻyicha xarid qilinadigan ijtimoiy muhim ayrim turdagi oziq-ovqat tovarlariga cheklangan chakana narxlarini belgilash tartibi toʻgʻrisidagi nizomni tasdiqlash haqidagi qaror (2000-yil 16-noyabr, roʻyxat raqami 984 — Meʼyoriy hujjatlar axborotnomasi, 2000-y., 22-son) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
TOShUYJOYJAMGʻARMABANK TOMONIDAN NOMI YoZILGAN UY-JOY OBLIGATSIYALARIGA XIZMAT KOʻRSATIShDA VOSITAChILIK HAQINI UNDIRISh TARTIBI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(resolution, 2008-06-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” va “Banklar va bank faoliyati toʻgʻrisida”gi qonunlari asosida Markaziy bank Boshqaruvi qaror qiladi: 1. Toshuyjoyjamgʻarmabankning boshqaruvi tomonidan 1996-yil 17-iyunda 23-son bilan tasdiqlangan “Toshuyjoyjamgʻarmabank tomonidan nomi yozilgan uy-joy obligatsiyalariga xizmat koʻrsatishda vositachilik haqini undirish tartibi toʻgʻrisida nizom” (1996-yil 11-dekabr, roʻyxat raqami 289) oʻz kuchini yoʻqotgan deb topilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan oʻn kun oʻtgandan keyin kuchga kiradi.
VINO-AROQ MAHSULOTLARINI ULGURJI VA ChAKANA SOTIShDAN TUShGAN TUShUMNI HISOBGA OLISh VA NAZORAT QILIShNING MAXSUS TARTIBINI OʻZ KUChINI YOʻQOTGAN DEB TOPISh TOʻGʻRISIDA
(resolution, 2008-06-10)

Oʻzbekiston Respublikasi Adliya vazirining 2000-yil 16-oktabrdagi 124-sonli buyrugʻi bilan tasdiqlangan Idoraviy meʼyoriy hujjatlarni tayyorlash va qabul qilish qoidalari (2000-yil 16-oktabr, roʻyxat raqami 979)ning 83-bandiga asosan Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvi qaror qiladi: 1. Oʻzbekiston Respublikasi Moliya vazirligining 1999-yil 19-apreldagi EG/17-13/780-son, Davlat soliq qoʻmitasining 1999-yil 29-apreldagi 99-56-son va Markaziy bankining 1999-yil 26-apreldagi 125-son bilan tasdiqlangan “Vino-aroq mahsulotlarini ulgurji va chakana sotishdan tushgan tushumni hisobga olish va nazorat qilishning maxsus tartibi” (1999-yil 11-may, roʻyxat raqami 724 — Meʼyoriy hujjatlar axborotnomasi, 1999-y., 9-son) oʻz kuchini yoʻqotgan deb topilsin. 2. Ushbu qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kundan keyin kuchga kiradi.
LOMBARDLAR TOMONIDAN QABUL QILINGAN VA MUDDATIDA TALAB QILIB OLINMAGAN QIMMATBAHO METALLAR VA QIMMATBAHO TOShLARDAN YaSALGAN BUYuMLARNI DAVLAT JAMGʻARMASIGA TOPShIRISh TARTIBINI OʻZ KUChINI YOʻQOTGAN DEB TOPISh TOʻGʻRISIDA
(order, 2008-06-10)

Oʻzbekiston Respublikasi Vazirlar Mahkamasining 1997-yil 9-oktabrdagi “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi 469-sonli qaroriga asosan buyuraman: 1. Oʻzbekiston Respublikasi Moliya vazirligi tomonidan tasdiqlangan “Lombardlar tomonidan qabul qilingan va muddatida talab qilib olinmagan qimmatbaho metallar va qimmatbaho toshlardan yasalgan buyumlarni Davlat jamgʻarmasiga topshirish tartibi” (1994-yil 13-iyun, roʻyxat raqami 70) oʻz kuchini yoʻqotgan deb hisoblansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “LOYIHA-TADQIQOT TAShKILOTLARI FAOLIYATINI YANADA TAKOMILLAShTIRISh ChORA-TADBIRLARI TOʻGʻRISIDA” 2008 YIL 29 APRELDAGI PQ-847-SON QARORI)
(resolution, 2022-07-22)

Oʻzbekiston Respublikasi Prezidentining “Loyiha-tadqiqot tashkilotlari faoliyatini yanada takomillashtirish chora-tadbirlari toʻgʻrisida” 2008-yil 29-apreldagi PQ-847-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin. 1. Vazirlar Mahkamasining “Arxitektura va qurilish sohasidagi ishlarni tashkil etish va nazoratni takomillashtirish chora-tadbirlari toʻgʻrisida” 2000-yil 27-apreldagi 165-son qarorining 4-bandi, shuningdek qarorga 1-ilova oʻz kuchini yoʻqotgan deb hisoblansin. 3. Vazirlar Mahkamasining “Qurilishda muhandislik qidiruvlari, geoaxborot va shaharsozlik kadastri davlat institutini tashkil etish toʻgʻrisida” 2006-yil 6-fevraldagi 14-son qaroriga 6-ilovaning 1-bandi oʻz kuchini yoʻqotgan deb hisoblansin.
OʻZBEKISTON RESPUBLIKASI PREZIDENTINING 2007-YIL 20 IYuLDAGI “2007 — 2010 YILLARDA XUSUSIYLAShTIRISh JARAYoNLARINI YaNADA ChUQURLAShTIRISh VA XORIJIY INVESTITSIYaLARNI FAOL JALB QILISh ChORA-TADBIRLARI TOʻGʻRISIDA”GI PQ–672-SONLI QARORIGA OʻZGARTISh KIRITISh TOʻGʻRISIDA
(resolution, 2021-04-30)

Oʻzbekiston Respublikasi Prezidentining 2008-yil 29-apreldagi “Loyiha-tadqiqot tashkilotlari faoliyatini yanada takomillashtirish chora-tadbirlari toʻgʻrisida”gi PQ–847-sonli qaroriga muvofiq: 1. Oʻzbekiston Respublikasi Prezidentining 2007-yil 20-iyuldagi “2007 — 2010-yillarda xususiylashtirish jarayonlarini yanada chuqurlashtirish va xorijiy investitsiyalarni faol jalb qilish chora-tadbirlari toʻgʻrisida”gi PQ–672-sonli qarori 2-ilovasidagi 133-pozitsiya chiqarib tashlansin. 2. Mazkur qaror ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
TIJORAT BANKLARIDA QIMMATLI QOGʻOZLAR BILAN AMALGA OShIRILADIGAN OPERATSIYALARNING BUXGALTERIYA HISOBI TOʻGʻRISIDAGI NIZOMNI QISMAN OʻZ KUChINI YOʻQOTGAN DEB TOPISh HAQIDA
(resolution, 2009-01-29)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining 7, 17 va 51-moddalariga muvofiq Markaziy bank Boshqaruvi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Markaziy banki Boshqaruvining “Tijorat banklarida qimmatli qogʻozlar bilan amalga oshiriladigan operatsiyalarning buxgalteriya hisobi toʻgʻrisidagi nizomni tasdiqlash haqida”gi qarori (1999-yil 5-mart, roʻyxat raqami 662) bilan tasdiqlangan “Tijorat banklarida qimmatli qogʻozlar bilan amalga oshiriladigan operatsiyalarning buxgalteriya hisobi toʻgʻrisidagi nizom”ning 4-bobi; Oʻzbekiston Respublikasi Markaziy banki Boshqaruvining “Tijorat banklarida qimmatli qogʻozlar bilan amalga oshiriladigan operatsiyalarning buxgalteriya hisobi toʻgʻrisidagi nizomga oʻzgartirish va qoʻshimchalar kiritish haqida”gi qarori (2000-yil 22-fevral, roʻyxat raqami 662-1) ilovasining 3, 4 va 5-bandlari; Oʻzbekiston Respublikasi Markaziy banki Boshqaruvining “Tijorat banklarida qimmatli qogʻozlar bilan amalga oshiriladigan operatsiyalarning buxgalteriya hisobi toʻgʻrisidagi nizomga oʻzgartirishlar kiritish toʻgʻrisida”gi qarori (2003-yil 28-mart, roʻyxat raqami 662-2 — Meʼyoriy hujjatlar axborotnomasi, 2003-yil, 5-6-son). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA (“ODAM SAVDOSIGA QARShI KURAShISh TOʻGʻRISIDA” OʻZBEKISTON RESPUBLIKASINING 2008 YIL 17 APRELDAGI OʻRQ-154-SON QONUNI)
(law, 2022-07-22)

“Odam savdosiga qarshi kurashish toʻgʻrisida” Oʻzbekiston Respublikasining 2008-yil 17-apreldagi OʻRQ-154-son Qonuniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin. 2. Vazirlar Mahkamasining 1999-yil 12-apreldagi 171-son qarori (Oʻzbekiston Respublikasi QT, 1999-y., 4-son, 18-modda) bilan tasdiqlangan Oʻzbekiston Respublikasida vasiylik va homiylik toʻgʻrisidagi nizom ikkinchi qismining 4-bandi quyidagi tahrirda bayon qilinsin: “4. Maktabgacha taʼlim, umumtaʼlim, davolash muassasalari, aholini ijtimoiy muhofaza qilish muassasalari, fuqarolarning oʻzini oʻzi boshqarish organlari, uy-joy xoʻjaligi organlari, huquqni muhofaza qilish organlari, voyaga yetmaganlar ishi boʻyicha komissiyalar, odam savdosidan jabrlanganlarga yordam koʻrsatuvchi va ularni himoya qiluvchi ixtisoslashtirilgan muassasalar va boshqa muassasalar, shuningdek fuqarolar vasiylik va homiylik organlariga: ota-onasi yoki farzandlikka oluvchilari boʻlmagan bolalar toʻgʻrisida; ota-onasi ota-onalik huquqidan mahrum qilingan bolalar toʻgʻrisida; ota-onasining tarbiyasida boʻlishi bolalar manfaatlariga zid boʻlganda, shuningdek ularning hayoti va sogʻligʻi uchun bevosita tahdid mavjud boʻlgan bolalar toʻgʻrisida; ota-onasi 6 oydan ortiq yoʻq boʻlgan bolalar toʻgʻrisida, agar bu bolalarning manfaatlari uchun zarur boʻlsa; ota-onasining kasalligi sababli ota-onasining qarovisiz qolgan bolalar toʻgʻrisida; ota-onasi ularni tarbiyalash, davolash muassasalaridan, aholini ijtimoiy muhofaza qilish muassasalaridan va boshqa shunga oʻxshash muassasalardan olishdan bosh tortgan bolalar toʻgʻrisida; odam savdosidan jabrlangan bolalar toʻgʻrisida; sud tomonidan muomalaga layoqatsiz yoki muomalaga layoqati cheklangan deb eʼtirof etilgan shaxslar toʻgʻrisida; sogʻligʻi tufayli homiy tayinlanishiga muhtoj boʻlgan voyaga yetgan muomalaga layoqatli shaxslar toʻgʻrisida maʼlumotlar berishga majburdirlar”.
OʻZBEKISTON RESPUBLIKASI BANKLARIDA OChILADIGAN BANK HISOBVARAQLARI TOʻGʻRISIDAGI YOʻRIQNOMAGA QOʻShIMChALAR KIRITISh HAQIDA
(resolution, 2009-05-07)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining 7 va 51-moddalariga asosan Oʻzbekiston Respublikasi Markaziy bank Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2001-yil 6-oktabrdagi 25/4-sonli qarori bilan tasdiqlangan “Oʻzbekiston Respublikasi banklarida ochiladigan bank hisobvaraqlari toʻgʻrisida”gi yoʻriqnomaga (2001-yil 10-noyabr, roʻyxat raqami 1080) ilovaga* muvofiq qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab oʻn kundan soʻng kuchga kiradi. 3. Ushbu qarorning ijrosini nazorat qilish Markaziy bank raisi oʻrinbosari M.Y. Eshmatov zimmasiga yuklatilsin.
TOShKENT ShAHRIDA SINGAPUR MENEJMENTNI RIVOJLANTIRISh INSTITUTI FAOLIYATINI TAShKIL ETIShGA OID QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Toshkent shahrida Singapur menejmentni rivojlantirish instituti faoliyatini tashkil etish toʻgʻrisida” 2007-yil 5-sentabrdagi PQ-691-son qarorini bajarish yuzasidan hamda Toshkent shahridagi Singapur menejmentni rivojlantirish institutining barcha bino va inshootlar kompleksi qurilishini, rekonstruksiya qilinishini, kapital taʼmirlanishini, zarur asbob-uskunalar bilan jihozlanishini oʻz vaqtida tugallash, shuningdek uning 2008-2009 oʻquv yili boshlangungacha foydalanishga topshirilishini taʼminlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining “Toshkent shahrida Singapur menejmentni rivojlantirish instituti faoliyatini tashkil etish toʻgʻrisida” 2007-yil 5-sentabrdagi PQ-691-son qaroriga muvofiq Toshkent shahridagi Singapur menejmentni rivojlantirish instituti 5 yil muddatga, shu jumladan institutni jihozlash va faoliyat koʻrsatishi uchun respublikaga keltirilayotgan asbob-uskunalar, multimediy mahsulotlari, adabiyotlar, inventarlar va moddiy-texnika resurslarini olib kirishda soliqlarning barcha turlaridan va bojxona toʻlovlaridan (bojxona rasmiylashtiruvi yigʻimlaridan tashqari) ozod qilinganligi; “Toshkent shahridagi Singapur menejmentni rivojlantirish instituti” obyekti boʻyicha “OʻzshaharsozlikLITI” ochiq aksiyadorlik jamiyati — bosh loyihachi, “12-trest” ochiq aksiyadorlik jamiyati — bosh pudratchi etib belgilanganligi maʼlumot uchun qabul qilinsin. 2. “Toshkent shahridagi Singapur menejmentni rivojlantirish instituti” obyekti boʻyicha bosh loyihachi va bosh pudratchilar tomonidan bajariladigan va buyurtmachilarga — Oʻzbekiston banklar assotsiatsiyasi va Toshkent shahridagi Singapur menejmentni rivojlantirish institutiga toʻlov uchun taqdim qilinadigan loyiha-qidiruv va qurilish ishlari uchun qoʻshilgan qiymat soligʻi boʻyicha “nol stavkasi” qoʻllanilsin. 3. “Toshkent shahridagi Singapur menejmentni rivojlantirish instituti” obyekti boʻyicha bosh pudratchi va uning subpudratchi tashkilotlari, istisno tariqasida, Oʻzbekiston Respublikasi Vazirlar Mahkamasi tomonidan tasdiqlanadigan roʻyxat boʻyicha ushbu obyektni rekonstruksiya qilish va jihozlash uchun ular tomonidan keltiriladigan asbob-uskunalar, qurilish materiallari va mebellar uchun bojxona toʻlovlari (bojxona rasmiylashtiruvi yigʻimlaridan tashqari) toʻlashdan ozod qilinsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
“OʻZBEKISTON RESPUBLIKASI PREZIDENTINING 2002 YIL 30 MAYDAGI PF-3080 SONLI FARMONIDA KOʻZDA TUTILGAN TOVARLARNING TIF TN BOʻYIChA KODLARINI TASDIQLASh TOʻGʻRISIDA”GI QARORINI OʻZ KUChINI YOʻQOTGAN DEB TOPISh HAQIDA
(decree, 2008-05-30)

Oʻzbekiston Respublikasi “Davlat bojxona xizmati toʻgʻrisida”gi Qonunining 6 va 7-moddalari va Oʻzbekiston Respublikasi Prezidentining 2002-yil 30-maydagi PF-3080-sonli “Kompyuterlashtirishni yanada rivojlantirish va axborot-kommunikatsiya texnologiyalarini joriy etish toʻgʻrisida”gi Farmoniga muvofiq, Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Moliya vazirligi va Davlat bojxona qoʻmitasi qaror qiladi: 1. Oʻzbekiston Respublikasi Tashqi iqtisodiy aloqalar vazirligi, Moliya vazirligi va Davlat bojxona qoʻmitasining 2002-yil 14-avgustdagi EG-01/12-3313, 97 va 02/20-18-sonli qarori bilan tasdiqlangan “Oʻzbekiston Respublikasi Prezidentining 2002-yil 30-maydagi PF-3080-sonli Farmonida koʻzda tutilgan tovarlarning TIF TN boʻyicha kodlarini tasdiqlash toʻgʻrisida”gi qarori (2002-yil 3-sentabr, roʻyxat raqami 1170 — Meʼyoriy hujjatlar axborotnomasi, 2002-yil 17-18-son) oʻz kuchini yoʻqotgan deb topilsin. 2. Mazkur qaror Oʻzbekiston aloqa va axborotlashtirish agentligi bilan kelishilgan.
DEBITORLIK VA KREDITORLIK QARZLARINI YAGONA BAHOLARDA BUXGALTERIYA HISOBI VA HISOBOTIDA AKS ETTIRISh TARTIBINI OʻZ KUChINI YOʻQOTGAN DEB TOPISh TOʻGʻRISIDA
(resolution, 2008-05-30)

Oʻzbekiston Respublikasi Adliya vazirligining 2000-yil 16-oktabrdagi 124-sonli buyrugʻi bilan tasdiqlangan Idoraviy meʼyoriy hujjatlarni tayyorlash va qabul qilish qoidalari (2000-yil 16-oktabr, roʻyxat raqami 979)ning 83-bandiga asosan Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasi tomonidan 1998-yil 26-iyundagi 17-07/62 va 98-106-son bilan tasdiqlangan Debitorlik va kreditorlik qarzlarini yagona baholarda buxgalteriya hisobi va hisobotida aks ettirish Tartibi (1998-yil 29-iyul, roʻyxat raqami 458) oʻz kuchini yoʻqotgan deb topilsin. 2. Ushbu qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kundan keyin kuchga kiradi.
JISMONIY ShAXSLAR NOMIGA JOʻNATILADIGAN TOVARLARGA NISBATAN BOJXONA TOʻLOVLARINI HISOBLASh VA UNDIRISh BOʻYIChA TUShUNTIRIShNI OʻZ KUChINI YOʻQOTGAN DEB TOPISh TOʻGʻRISIDA
(resolution, 2008-05-30)

Oʻzbekiston Respublikasi Soliq kodeksi, “Boj tarifi toʻgʻrisida”gi Oʻzbekiston Respublikasi Qonunining 33-moddasi, “Davlat bojxona xizmati toʻgʻrisida”gi Oʻzbekiston Respublikasi Qonunining 6 va 7-moddalari hamda Oʻzbekiston Respublikasi Prezidentining 2007-yil 12-dekabrdagi PQ-744-sonli “Oʻzbekiston Respublikasining 2008-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qarori, Oʻzbekiston Respublikasi Vazirlar Mahkamasining 2002-yil 6-maydagi 154-sonli “Jismoniy shaxslar tomonidan Oʻzbekiston Respublikasi hududiga tovarlar olib kelinishini tartibga solish toʻgʻrisida” va 2002-yil 26-iyuldagi 267-sonli “Oʻzbekiston Respublikasi hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida”gi qarorlariga muvofiq Oʻzbekiston Respublikasi Davlat bojxona qoʻmitasi va Moliya vazirligi qaror qiladi: Oʻzbekiston Respublikasi Davlat bojxona qoʻmitasi va Moliya vazirligining 1998-yil 19-noyabrdagi 39 va 04-02-05/776-sonli qarori bilan tasdiqlangan “Jismoniy shaxslar nomiga joʻnatiladigan tovarlarga nisbatan bojxona toʻlovlarini hisoblash va undirish boʻyicha Tushuntirish” (1998-yil 25-noyabr, roʻyxat raqami 549) oʻz kuchini yoʻqotgan deb topilsin.
PENYaLARNI HISOBDAN ChIQARISh TOʻGʻRISIDAGI SERTIFIKATLARNI ChIQARISh, HISOBGA OLISh, SAQLASh VA BERISh VAQTINChALIK TARTIBINI OʻZ KUChINI YOʻQOTGAN DEB TOPISh TOʻGʻRISIDA
(order, 2008-05-29)

Oʻzbekiston Respublikasi Vazirlar Mahkamasining 2005-yil 18-maydagi 127-sonli qaroriga asosan Oʻzbekiston Respublikasi Vazirlar Mahkamasining 1998-yil 4-noyabrdagi 462-sonli “Aholining uy-joy-kommunal xizmatlar va elektr energiyasi uchun hisob-kitob qilishlarini yaxshilash chora-tadbirlari toʻgʻrisida”gi qarori oʻz kuchini yoʻqotganligi munosabati bilan buyuraman: 1. Oʻzbekiston Respublikasi Moliya vazirligi tomonidan 1998-yil 25-noyabrda 62-son bilan tasdiqlangan, Oʻzbekiston Respublikasi Kommunal xizmat koʻrsatish vazirligi tomonidan 1998-yil 24-noyabrda 03N-25/1168-son va Oʻzbekiston Respublikasi Energetika va elektrlashtirish vazirligi tomonidan 1998-yil 19-noyabrda NR-01-21/1776-son bilan kelishilgan Penyalarni hisobdan chiqarish toʻgʻrisidagi sertifikatlarni chiqarish, hisobga olish, saqlash va berish vaqtinchalik tartibi (1998-yil 28-noyabr, roʻyxat raqami 550) oʻz kuchini yoʻqotgan deb topilsin. 2. Ushbu buyruq Oʻzbekiston Respublikasi Adliya vazirligida roʻyxatga olingan kundan oʻn kun oʻtgandan keyin kuchga kiradi. 3. Ushbu buyruq Oʻzbekiston “Oʻzkommunxizmat” agentligi va “Oʻzbekenergo” DAK bilan kelishilgan.
NORMATIV-HUQUQIY HUJJATNI DAVLAT REESTRIDAN ChIQARISh TOʻGʻRISIDA
(order, 2008-05-29)

Oʻzbekiston Respublikasi Adliya vazirligiga Davlat reyestridan chiqarish uchun taqdim etilgan normativ-huquqiy hujjatni huquqiy ekspertiza qilish natijasi boʻyicha 2008-yil 28-maydagi xulosaga hamda Oʻzbekiston Respublikasi Vazirlar Mahkamasining “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida” 1997-yil 9-oktabrdagi 469-son va “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi 2000-yil 19-maydagi 197-son qarorlariga muvofiq, shuningdek, Oʻzbekiston Respublikasi Markaziy bankining 2008-yil 15-maydagi 1316/803-son xatini inobatga olgan holda, buyuraman: 1. Oʻzbekiston Respublikasi Markaziy banki, “Oʻzbekiston temir yoʻllari” davlat-aksiyadorlik temir yoʻl kompaniyasi tomonidan 1999-yil 2-noyabrda 151-V-son bilan tasdiqlangan va Oʻzbekiston Respublikasi Adliya vazirligi tomonidan 2000-yil 6-yanvarda 867-son bilan davlat roʻyxatidan oʻtkazilgan “Oʻzbekiston Respublikasida norezidentlarga erkin almashtiriladigan valyutada xalqaro yoʻlovchi tashish uchun temir yoʻl chiptalarini sotish tartibi” Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarning Davlat reyestridan chiqarilsin va bu haqida mazkur Davlat reyestriga tegishli yozuv kiritilsin. 2. Oʻzbekiston Respublikasi Markaziy banki va “Oʻzbekiston temir yoʻllari” davlat-aksiyadorlik temir yoʻl kompaniyasiga mazkur hujjatni Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (B. Xasanov) ushbu normativ-huquqiy hujjatni Davlat reyestridan chiqarilganligini barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (A. Inanbabayev) ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning ijrosini nazorat qilish vazir oʻrinbosari E. Kanyazov zimmasiga yuklansin.